  Майя Бывальцева Удмуртиысь тазалыкез утёнъя министрез Игорь Титовез интыужысьтыз мозмытӥзы. Со сярысь улосвыл тӧролэн но кивалтэтлэн пресс-службаез ивортэ. Косэтэз (указ) Удмуртилэн тӧроез Александр Бречалов 2-т гудырикошконэ кинюртӥз. Кошконэз мукет уже выжеменыз герӟаськемын. Тодэ вайытом, Игорь Титовез Удмуртиысь тазалыкез утёнъя министре 2018-тӥ арын 6-тӥ южтолэзе юнматӥзы вал, 2017-тӥ арысь толсурысен удысэтэн кивалтӥсьлэсь ужзэ быдэсъяз. ВАТСАН Титов Игорь Георгиевич. Вордӥськиз Удмурт АССР-ысь Кизнер ёросысь Айдуан-Чабья гуртын 20-тӥ инвожое 1962-тӥ арын. 1985-тӥ арын Челябинскысь кун эм институтысь лечебной факультетэз йылпумъяз, 1987-тӥ арын — Томскысь эм институтысь ожгар эм факультетэз, 1999-тӥ арын — С. М. Киров нимо ожгар эм факультетысь кивалтонъя огинэтлэсь (составлэсь) факультетсэ. Эм службаысь отставкаысь полковник, ожгар ужрадъёсысь ветеран.  1981-тӥ арын — Катав-Ивановскысь приборостроительной заводын электротӥрлыкез тупатонъя электромонтёр;  1987–1996 аръёсы — 98 номеро омыр десант дивизилэн частьысьтыз эм службалэн кивалтӥсез; Омыр десант кужымъёслэн 242-тӥ Дышетон центрзы;  1999–2001 аръёсы — Псковысь 76 номеро омыр десант дивизиысь эм службалэн кивалтӥсез, Ленинград ожгар округ;  2001–2002 аръёсы — Омыр десант войскоослэн командованиысьтыз эм службаысь старший офицер;  2006–2011 аръёсы — Москваысь Наивной искусствоя музейлэн кивалтӥсезлэн воштӥсез;   2011–2012 аръёсы — Росси Федерациысь Обороная министерстволэн «Анапский» санаториезлэн «Баргузин» шутэтскон юрт» ёзэтэзлэн кивалтӥсез;  2012–2017- аръёсы — Росси Федерациысь Обороная министерстволэн «Подмосковье» санаториезлэн кивалтӥсез;  2017–2018 аръёсы — Удмурт Элькунысь тазалыкез утёнъя министрлэсь ужзэ быдэсъясь;  2018-2019 аръёсы – Удмурт Элькунысь тазалыкез утёнъя министр. Тегъёс: Политика Удмуртия кивалтэт АлександрБречалов кивалтӥсьёс ИгорьТитов  